Wiskain wold yu tingk mipla go gad bambai?
Yu tingk wold go . . .
kam mo nugud?
kam gud?
WANEM BAIBOL I SPIK
“. . . em [God] i go waipe ebri wata wea i kamaut lo ai blo ol pipol. Ane dempla ebribodi no go ded o wori o krai o pile pein nomo. Bikoz ebridem nugudting blo da wold de pas, i nomo gad nau. Ol i go pinis pogud.”—Rebaleisan 21:4, Baibol - Tores Streit Yumplatok.
WANEM I MIN PO YU
Pipol prom ebri kantri go prapa tras ane no go zaz wananada.—Pas misnare [Acts] 10:34, 35.
I nomo go gad eni sik ane trabol.—Matiu 15:30; Rebaleisan 7:17
Ol pamle ane pren go kese api laip poeba.—Matiu 5:5; Leta 1 prom Zon 2:17.
KEN YUMPLA PRAPA BILIB WANEM BAIBOL I SPIK?
Wa, i gad tu gud rizen:
God i gad paua po meke promis blo em kam tru. Bikoz Zeoba God i gad mina nadakain strong paua, Baibol i spik dat mata em “da Strong AntapGod”. (Rebaleisan 15:3) Em ken prapa kipe ebri promis em mekem po seinze da wold po kam mogud. Daswai Baibol i spik diskain, “God i ken meke eniting”.—Matiu 19:26.
God i gad strong ubi po meke em promis kam tru. Wase diskain ya, ubi blo Zeoba i mina strong po gibe laip baigen po ol dem pipol uda i ded.—Zon 5:28; 6:40.
Baibol i spik tu dat Boi blo God, Zizas, bin meke ol sik pipol kam gud. Aukam em bin meke diskain? Em bin prapa wande mekem. (Mak 1:40, 41; Mak 7:32-35) Wase PapaGod blo em, Zizas bin soe dat seimkain pasin po wande elpe enibodi uda nide elp.—Zon 14:9.
Daswai, yumpla ken prapa sabe dat Zeoba ane Zizas wande elpe yumi po kese dat api laip bambai!—Luk 11:28; Zon 5:19.
SAMTING PO TINGBAUT
Wiskain God go seinze wold blo yumi po kam mogud?
Baibol gibe yumpla da ansa ya lo MATIU 6:9, 10 ane LETA 1 PO KORINT 15:24-26.
tpi_Latn tpi_Latn fuv_Latn war_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn taq_Latn tpi_Latn tpi_Latn tpi_Latn tpi_Latn tpi_Latn tpi_Latn luo_Latn